Gandia posa en marxa una guia de preguntes freqüents durant la quarantena
07 abril 2020

## Gandia posa en marxa una guia de preguntes freqüents durant la quarantena07 abril 2020Última actualització: 14 juliol 2025

![](../gestion/img/_AO_0479-copia.jpg)  
  

L'Ajuntament de Gandia, en compliment de les indicacions del govern central i per evitar els contagis innecessaris i contribuir a frenar la corba de la Covid-19, té a tot el personal dels serveis no considerats dins de la modalitat presencial imprescindible, realitzant teletreball.

Aquesta forma de funcionament manté els serveis d'atenció a la ciutadania i continua resolent els tràmits que necessiten efectuar particulars i empreses. Per facilitar encara més aquest tipus d'actuacions, des de l'Ajuntament de Gandia s'ha editat una guia de preguntes freqüents que podrà ser descarregada des del [web municipal](/aytg/uploaded/home/PREGUNTAS_FRECUENTES_GANDIA_2.pdf.pdf).

Al llarg de vuit pàgines, s'ha pretés sintetitzar la principal informació i les preguntes més usuals que es realitzen als números d'atenció que ha posat en marxa l'Ajuntament de Gandia com ara: Com puc demanar informació de tràmits o saber l'estat d'algun presentat anteriorment?; He rebut la carta de pagament de l'impost de vehicles de tracció mecànica (IVTM) i de la taxa de recollida de fem, ja que el pagament no està domiciliat Què he de fer?; Sóc usuària de la piscina, estava realitzant un curs de la UPG, etc. i actualment no és possible continuar amb les classes o accedir al poliesportiu, què puc fer?; Actualment estic residint en un habitatge de l'Ajuntament i a causa de l'estat d'alarma, estic en una situació complicada; entre moltes altres preguntes fins a arribar pràcticament la trentena de qüestions.

**Jose Manuel Prieto**, regidor delegat de Govern Interior i Coordinació Administrativa, ha declarat que "_la nostra intenció com a govern és que la ciutadania tinga una administració pròxima en un moment tan complicat com aquest. A més de tota l'atenció telefònica i telemàtica hem incorporat aquestes preguntes freqüents on s'incorporen els nous serveis i ajudes que s'han posat en marxa des del Govern Central i la Generalitat Valenciana_". "Es tracta d'ajudar a fer que la ciutadania trobe resposta a les seues necessitats perquè hem de seguir ajudant i donant solucions a la ciutadania".

[Twittear](https://twitter.com/share)